《十僧诗和曾子唯 其一 诗僧》
明代·黎景义

莲社多佳韵，才华别趣奇。分题咸尚僻，觅句不嫌迟。

七字堪为号，单言即是师。想从天下去，还似坐禅时。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。